laion/Wikipedia-Exotic huggingface dataset:
אמיליאנו ריגוני

אמיליאנו אריאל ריגוני (בספרדית: Emiliano Ariel Rigoni; נולד ב-4 בפברואר 1993) הוא כדורגלן ארגנטינאי, שמשחק בעמדת החלוץ באוסטין מליגת MLS. ריגוני החל את הקריירה במועדון הנוער של בלגראנו. הוא עשה את הופעת הבכורה שלו בליגה ב-4 באוגוסט 2013, בניצחון קבוצתו נגד לאנוס. בינואר 2016, הוא הצטרף לקבוצת אינדפנדיינטה והבקיע את שער הבכורה שלו, במשחק נגד קבוצתו הקודמת בלגרנו מליגת העל הארגנטינאית. באוגוסט 2017 חתם בקבוצת הכדורגל זניט סנקט פטרבורג מליגת העל הרוסית בכדורגל תמורת 9 מיליון יורו לתקופה של 4 שנים וקיבל את חולצה מספר 10 של המועדון, אשר נלבשה לפני כן על ידי דני מיגל אלבס, ששוחרר מהמועדון בחודש יוני 2017. את הופעת הבכורה שלו עשה במשחק הליגה במחזור התשיעי נגד דינמו מוסקבה במשחק שהסתיים בשוויון מאופס. את שער הבכורה הבקיע במסגרת משחקי הליגה האירופית בניצחון קבוצתו 5:0 על ורדאר סקופיה והבקיע את השלושער הראשון בקריירה שלו בניצחון קבוצתו 1–3 על רוזנבורג ויחד עם אלכסנדר קוקורין ניצב בראש טבלת מלכי השערים של הליגה האירופית. בחלון ההעברות בינואר 2019 חזר לזניט וב-10 במרץ 2019 עלה בהרכב הפותח והבקיע לראשונה במדי זניט במסגרת משחק המחזור ה-19 של ליגת העל הרוסית בכדורגל נגד אופה, כשהבקיע בדקה ה-34 בניצחון קבוצתו 1–2. בינואר 2020 חזר שוב לזניט. את שערו הראשון לאחר חזרתו הבקיע ב-4 במרץ 2020, במשחק הגביע הרוסי בכדורגל, נגד אחמט גרוזני בניצחון 1:2 שהצעיד את קבוצתו לחצי גמר הגביע, לראשונה מזה 4 שנים. באוגוסט 2018 הושאל לעונה אחת תמורת מיליון יורו לאטאלנטה, מליגת העל האיטלקית, שיכולה לממש גם את אופציית רכישתו בתום העונה, תמורת 15 מיליון יורו. כבר במשחק הבכורה שלו בקבוצה, ב-27 באוגוסט 2018, במחזור השני של ליגת העל, הבקיע 2 שערים בשוויון 3:3 נגד רומא. ברם, בינואר 2019 הוחזר לזניט בשל חוסר בדקות. בספטמבר 2019 הושאל למשך עונה אחת לסמפדוריה, שתוכל לרכוש אותו בתום העונה תמורת 9 מיליון יורו. הוא ערך את הופעת הבכורה בהפסד קבוצתו לנאפולי 0–2 ב-14 בספטמבר 2019. ברם, הקבוצה התאכזבה מיכולותיו ובינואר 2020 החליטה שלא לרכוש אותו אלא להשיבו לקבוצת האם. באוקטובר 2020 עבר לאלצ'ה מהליגה הספרדית. במאי 2021 עבר לברזיל וחתם במועדון סאו פאולו מליגת העל הברזילאית. ביולי 2022 חתם באוסטין מליגת MLS, בכך הצטרף לסבסטיאן דריוסי שכבר משחק בה, לאחר שהשניים שיחקו יחד בזניט הרוסית. מדיה וקבצים בנושא אמיליאנו ריגוני בוויקישיתוף אמיליאנו ריגוני, ברשת החברתית אקס (טוויטר) אמיליאנו ריגוני, ברשת החברתית אינסטגרם אמיליאנו ריגוני, באתר Transfermarkt אמיליאנו ריגוני, באתר Soccerway אמיליאנו ריגוני, באתר WorldFootball.net אמיליאנו ריגוני, באתר National Football Teams אמיליאנו ריגוני, באתר FootballDatabase.eu "Lanús vs. Belgrano - 4 August 2013 - Soccerway". soccerway.com. "Argentina - E. Rigoni - Profile with news, career statistics and history - Soccerway". soccerway.com. דיווח בסוכנות הידיעות הרוסית
יעל וילה

יעל וילה (נולדה ב-23 בספטמבר 1961) היא מנהלת, יזמת וחוקרת ישראלית. שימשה כסגנית נשיא בסיסקו העולמית ומנהלת מרכז המחקר והפיתוח של החברה בירושלים עד יולי 2018. וילה עומדת בראש תוכנית פיספס - מאגר מידע גנטי לקידום הרפואה המותאמת אישית בישראל. יעל וילה נולדה בבואנוס איירס, שבארגנטינה. עלתה לישראל לקראת סוף שנות ה-70 של המאה ה-20. בעלת שלושה תארים מאוניברסיטת תל אביב: תואר ראשון בסטטיסטיקה ומדעי המחשב, תואר שני בסטטיסטיקה יישומית ודוקטורט בסטטיסטיקה (סיימה בשנת 1997). מילאה מגוון תפקידים אקדמיים בבית הספר למתמטיקה באוניברסיטת תל אביב ובמכללה האקדמית תל אביב-יפו, בה היא ממשיכה לשמש כמרצה בכירה. מחקרים רבים שכתבה פורסמו בכתבי עת אקדמיים. עם תחומי ההתמחות שלה נמנים: אבטחת מידע וסייבר, הונאה פיננסית, בריאות דיגיטלית, ביג דאטה ומדע נתונים. בין השנים 1999–2003 שימשה כסמנכ"לית מחקר בחברת הסטארט-אפ סלברוס (Celebros) ובין השנים 2004–2007 בתפקיד זהה בחברת הסטארט-אפ טקסטולוג'י (Textology). בשנת 2007 החלה לעבוד ב-RSA ישראל כמנהלת צוות ניתוח סיכוני הונאה. לאחר מכן מונתה לתפקיד מנהלת הטכנולוגיה (CTO) ובשנת 2013 מונתה, בנוסף לתפקיד זה, למנכ"לית החברה. בשנת 2014 מונתה למנכ"לית ולמנהלת הטכנולוגיה של מרכז המצוינות של EMC בישראל. בין השנים 2015 ל-2018 שימשה כסגנית נשיא בסיסקו העולמית ומנהלת מרכז המחקר והפיתוח בירושלים. החל משנת 2019 וילה מונתה כמנכ"לית פיספס - מאגר מידע גנטי שהוקם על ידי רשות החדשנות ומשרד הבריאות. וילה משמשת כחברת דירקטוריון במספר חברות. וילה פרודה ואם לארבעה ילדים. מתגוררת בתל אביב. 2011 - הוכרה על ידי EMC כ"מהנדסת יוצאת מן הכלל" (Distinguished Engineer) 2016 - נבחרה בין 50 הנשים המשפיעות בישראל על ידי גלובס 2016 - הייתה מועמדת לפרס "נשים בחזית" בקטגוריית עסקים וניהול של אתר סלונה יעל וילה, ברשת החברתית LinkedIn הפרופיל של ד"ר יעל וילה(הקישור אינו פעיל), באתר לינקדאין (באנגלית) עמי רוחקס דומבה, העתיד טמון בלימוד מכונה, באתר ישראל דיפנס, 25 בפברואר 2014 מאיר עשת, סיסקו בונה בירושלים את פלטפורמת ההגנה על ספקי תכנים בתשלום, באתר itnews, דצמבר 2015 הרצאתה של ד"ר יעל וילה - פרספקטיבה של מנכ"ל, בפני פורום סמנכ"לי אנוש באוניברסיטת תל אביב, 28 בנובמבר 2016 הילה ויסברג, ‏הישראלית שתוביל תוכנית להקמת מאגר גנטי בישראל | בלעדי, באתר גלובס, 7 ביוני 2019 טלי ציפורי, ‏28 ד"ר יעל וילה סגנית נשיא בסיסקו העולמית, באתר גלובס, 13 בספטמבר 2016 המועמדות לפרס ‘נשים בחזית’ 2016, באתר סלונה, 20 בנובמבר 2016
סרגיי גראסימץ

סרגיי גריגורייביץ' גראסימץ (בבלארוסית: Сярге́й Герасіме́ц; ברוסית: Серге́й Григо́рьевич Герасиме́ц;‏ 13 באוקטובר 1965 – 26 בספטמבר 2021) היה כדורגלן סובייטי ובלארוסי ממוצא אוקראיני, ששיחק בעמדת החלוץ והיה מאמן כדורגל. סרגיי נולד בקייב, אוקראינה הסובייטית, ברית המועצות. התחנך בבית הספר לכדורגל של דינמו מינסק והחל לשחק בקבוצה הבוגרת של דינמו בהדרכתו של ולרי לובנובסקי, אך היה לשחקן מרכזי תחת המאמן יורי מורוזוב ושיחק בהמשך בקבוצת המילואים של אירפן. ב-1986 עבר לשחטאר דונצק אך לא הסתדר עם המאמן אנטולי קוקוס ועזב כעבור זמן קצר וחתם בקבוצה מהליגה הבלארוסית השנייה בשם "גוריה". הוא קיבל הצעה מקבוצת מינסק ועבר אליה כעבור זמן קצר. ב-1993 עבר לישראל ושיחק בשורות בני יהודה תל אביב במשך 3 עונות. הופעת הבכורה שלו בקבוצה הייתה במשחק נגד הפועל תל אביב שנערך ב-30 באוקטובר, במסגרתו בני יהודה גברה על יריבתה בתוצאה 0–4, עד מכרה התברג כאחד משחקני הקבוצה המרכזיים. הוא חזר לרוסיה ושיחק בקבוצות בלטיקה קלינינגרד (1997), בזניט סנקט פטרבורג (1997–1999), קובנה (1999), בדינמו סנקט פטרבורג (2000) ובקבוצת טורפדו מינסק (2001–2002), בה שיחק עד לפרישתו ממשחק פעיל. לאחר התפרקות ברית המועצות זומן לנבחרת בלארוס ובהדרכת המאמן מיכאיל ורגיינקו הופיע במשחקי הנבחרת 25 פעם והבקיע 7 שערים. גראסימץ פצח בקריירת אימון כשהחל להדריך את קבוצת הכדורגל סברסטאל צ'רפובץ בשנת 2004 ולאחר מכן אימן בקזחסטן את אוקז'טפס קוקשטאו וסייע לאנטולי בישובץ, כשהלה אימן בטום טומסק בעונת 2006 ובלוקומוטיב מוסקבה (בעונת 2007). בסתיו 2008 חתם בצוות האימון של דינמו סנקט פטרבורג וסייע לאדוארד מאלפייב, עד 2009. בשנת 2010 קיבל את רישיון ה-Pro שלו באימון לאחר שסיים לימודיו במוסקבה ואימן מספר קבוצות כדורגל חובבניות במחוז לנינגרד כקבוצת אוטרדנויה ופיטר. במרץ 2014 מונה למאמן קבוצת הנוער של טוסנו מהליגה הרוסית השנייה ובעונת 2016 אימן את קבוצת יוניור סנקט פטרבורג. בקיץ 2017 עזב את מחוז לנינגרד וחתם בקבוצת אנז'י-יוניור ממחצ'קלה, מהליגה הרוסית השנייה. בשנת 2020 חתם בקבוצת יאדרו סנקט פטרבורג מהליגה הפטרבורגית. בנו, סרגיי סרגייביץ' גראסימץ משחק עבור ורס רינה, מהליגה האוקראינית הראשונה (נכון לשנת 2017). בספטמבר 2021 הלך לעולמו במפתיע, בגיל 55. סרגיי גראסימץ, באתר Transfermarkt סרגיי גראסימץ, באתר Soccerway סרגיי גראסימץ, באתר National Football Teams סרגיי גראסימץ, באתר FootballDatabase.eu פרופיל המאמן, באתר Transfermarkt סטטיסטיקה באתר zenit-history.ru סרגיי גראסימץ באתר מוזיאון בני יהודה "עותק בארכיון" Сергей Герасимец: "Пенальти – это не столько мастерство, а скорее психология…". FC Nyva Vinnytsia Website. אורכב מ-המקור ב-2011-08-16. נבדק ב-2017-07-22. https://www.championat.com/football/news-4465815-skonchalsya-byvshij-igrok-zenita-sergej-gerasimec.html
נחש בירית מצוי

נחש בירית מצוי (Thamnophis sirtalis) הוא מין של נחש מתת-משפחת נחשי מים שבמשפחה הזעמניים אשר מצוי באמריקה הצפונית. אורכו של הנחש 55 ס"מ בממוצע ויכול להגיע לאורך 1.2 מטר. משקלו מגיע ל-150 גרם. הנחש בעל קווים לאורך הגוף וצבעו צהוב-חום והראש מעט כהה. לסת הנחש גדולה ועוזרת לו לבלוע טרף גדול. הנחש שחיין טוב ויכול לטפס ולנוע במהירות. הנחש חי ברחבי אמריקה הצפונית במקוון בתי גידול הכוללים יערות, שיחים, ערבות, שדות, מקווי מים שונים, ביצות ואגמים. חלק מהנחשים חיים סמוך לאזור הארקטי ונחים יחדיו בין סלעים בשינת חורף. הם מתקבצים יחדיו ומשמרים את חום גופם אחד בין השני. הנחש הוא טורף הניזון מסרטני מים, דוחיים, זוחלים אחרים עופות ויונקים. הוא תופס את הטרף עם הלסתות ובולע אותו. T. s. sirtalis T. s. parietalis T. s. infernalis T. s. concinnus T. s. dorsalis T. s. pickeringii T. s. tetrataenia T. s. semifasciatus T. s. pallidulus T. s. annectens T. s. fitchi T. s. similis T. s. lowei מדיה וקבצים בנושא נחש בירית מצוי בוויקישיתוף נחש בירית מצוי, באתר ITIS (באנגלית) נחש בירית מצוי, באתר NCBI (באנגלית) נחש בירית מצוי, באתר Animal Diversity Web (באנגלית) נחש בירית מצוי, בבסיס הנתונים ARKive (באנגלית) נחש בירית מצוי, באתר האנציקלופדיה של החיים (באנגלית) נחש בירית מצוי, באתר GBIF (באנגלית) נחש בירית מצוי באתר הרשימה האדומה של IUCN
פזאי אדום-כנף

פזאי אדום-כנף (שם מדעי: Agelaius phoeniceus) הוא מין של עוף ממשפחת הפזאיים המצוי באמריקה הצפונית ובכמה מקומות באמריקה המרכזית. אורכו של נקבות הפזאי 17–18 ס"מ ומשקלן עד 41 גרם. אורך הזכרים 22–24 ס"מ ומשקלם עד 64 גרם. הם בעלי נוצות גוף שחורות עם כנפיים בעלי כתם קדמי באדום ובתוכו כתם צהוב והמקורים חרוטיים ולבנים. הנקבות אפורות ומזכירות במראן נקבות של דרורים. הפזאיים מעופפים בלהקות ברחבי הערבות של אמריקה מאלסקה בצפון לחצי האי יוקטן בדרום. הם מחפשים זרעי חיטים ודגנים ועוד זרעים ויכולים לכלות בלהקות גדולות כמויות של זרעים. הם גם אוכלי כל הניזונים ממגוון חרקים, רכיכות, עכבישים, ביצי עופות וחולייתנים קטנים. רבים מהפזאים נודדים דרומה בחורפים הקשים. מדיה וקבצים בנושא פזאי אדום-כנף בוויקישיתוף פזאי אדום-כנף, באתר ITIS (באנגלית) פזאי אדום-כנף, באתר NCBI (באנגלית) פזאי אדום-כנף, באתר Animal Diversity Web (באנגלית) פזאי אדום-כנף, בבסיס הנתונים ARKive (באנגלית) פזאי אדום-כנף, באתר האנציקלופדיה של החיים (באנגלית) פזאי אדום-כנף, באתר Internet Bird Collection (באנגלית) פזאי אדום-כנף, באתר GBIF (באנגלית) פזאי אדום-כנף באתר הרשימה האדומה של IUCN
קפוצ'ין מצויץ

קפוצ'ין מצויץ (שם מדעי: Sapajus apella) הוא מין קוף מסוג קפוצ'ין כהה מאמריקה המרכזית ואמריקה הדרומית. אורכו של הקפוצ'ין 32–57 סנטימטרים ומשקלו 1.9–4.7 קילוגרם. הוא בעל גוף כתום-חום עם "כיפה" שחורה ופנים ורודות ונקיות יחסית משיער. הגפיים שחורות והזנב גדול ויכול להיתפס בענפים. קופים אלה חיים בין יערות הגשם של האמזונאס באמריקה הדרומית. הם אוכלי כל הניזונים בעיקר מפירות וכן מחרקים, זחלים, ביצי ציפורים, דו-חיים וזחלים קטנים ואפילו עטלפים. קופים אלה פעילים ביום בקבוצות קטנות של בין 5 ל-15 פרטים ובראשן זכר אלפא. הזכר יתקוף כל זכר מסיג גבול. Sapajus apella apella Sapajus apella fatuellus Sapajus apella macrocephalus - ייתכן ששייך למין עצמאי Sapajus apella margaritae Sapajus apella peruanus Sapajus apella tocantinus מדיה וקבצים בנושא קפוצ'ין מצויץ בוויקישיתוף קפוצ'ין מצויץ, באתר ITIS (באנגלית) קפוצ'ין מצויץ, באתר NCBI (באנגלית) קפוצ'ין מצויץ, באתר GBIF (באנגלית) קפוצ'ין מצויץ באתר הרשימה האדומה של IUCN
שפמיתיים

שפמיתיים (שם מדעי: Plotosidae) היא משפחה של דגים מסדרת השפמנונאים. שפמנונים אלה נראים כמו צלופחים אך בעלי שפמות ופיות גדולים, מהם קיבלו את שמם. בניגוד לרוב השפמנונים, דגים אלה חיים בים ובמים מלוחים מהאוקיינוס ההודי עד לאוקיינוס השקט באוסטרליה, פיג'י ויפן. אורכם נע בין 8.5 ס"מ עד 1.5 מטר. הם בעלי גוף בעל פסים אופקיים בצבע שחור ולבן והעיניים קטנות. דגים אלה נעים בחבורות ואוכלים פלנקטון. בלילות הם ישנים במחילות בסלעי הים. חלק ממינים אלה ארסיים וצבעיהם הבוהקים עוזרים להזהיר את הטורפים מהם. משפחה שפמיתיים (Plotosidae) סוג ומין יחיד Anodontiglanis dahli סוג ומין יחיד קנידוגלניס מקרוצפלוס (Cnidoglanis macrocephalus) סוג Euristhmus סוג ומין יחיד Neosiluroides cooperensis סוג Neosilurus סוג Oloplotosus סוג Paraplotosus סוג Plotosus - בו שפמית ארסית סוג Porochilus סוג Tandanus מדיה וקבצים בנושא שפמיתיים בוויקישיתוף שפמיתיים, באתר ITIS (באנגלית) שפמיתיים, באתר NCBI (באנגלית) שפמיתיים, באתר האנציקלופדיה של החיים (באנגלית) שפמיתיים, באתר GBIF (באנגלית)
ג'ייסון ניוסטד

ג'ייסון קרטיס ניוסטד (Jason Newsted, נולד ב-4 במרץ 1963 בבאטל קריק, מישיגן, ארצות הברית) הוא הבסיסט של להקת הת'ראש מטאל וויבוד (Voivod), אך ידוע בעיקר כבסיסט לשעבר של להקת מטאליקה. ניוסטד הצטרף אל מטאליקה ב-1986 לאחר שנפרד מלהקתו הקודמת, Flotsam and Jetsam, כשהוא מחליף את קליף ברטון שמת בנסיבות טרגיות. סולן מטאליקה ג'יימס הטפילד טוען כי מבחני הקבלה לבסיסט החדש נערכו ביום שלאחר הלווייתו של ברטון. הפופולריות של הלהקה הייתה גבוהה מאי פעם באותה התקופה, בזמן שלאחר צאת האלבום Master of Puppets. מיד לאחר החתמו של ניוסטד הקליטה הלהקה את המיני-אלבום Garage Days Re-Revisited, מחווה לז'אנר הגל החדש של ההבי מטאל הבריטי. למרות שרק קירק האמט היה מבוגר יותר ממנו מבין חברי הלהקה, דבק בניוסטד הכינוי "Jason Newkid" ("הבחור החדש"). במשך השנתיים שבהן קידמה הלהקה את אלבומה הראשון עם ניוסטד, ‎...And Justice for All, הוא היה קורבן למתיחות רבות מצידם של חברי הלהקה הוותיקים. רבים מן המעריצים של ניוסטד חשים ששאר חברי מטאליקה מעולם לא קיבלו אותו באמת כאחד מהם. ניוסטד הודה בכך בעצמו מאוחר יותר. ג'ייסון ניוסטד זכור בזכות קולות הרקע שביצע לשירי מטאליקה בהופעות חיות. הוא אף ביצע בהזדמנויות אחדות את השירים Seek and Destroy ו-Whiplash במלואם כסולן מוביל. ניוסטד נפרד ממטאליקה ב-2001 לאחר 15 שנים בלהקה מסיבות אישיות והצטרף אל הלהקה הקנדית וויבוד ב-2002. בסרט Some Kind of Monster התבטא ניוסטד נגד שתלטנותו של הטפילד וסירובו לכך שניוסטד יפעל במסגרת פרויקטי-הצד שלו, Echobrain ו-IR8. הבסיסט של אוזי אוסבורן לשעבר, רוברט טרוחיו, החליף את ניוסטד במטאליקה, כאשר ניוסטד תופס את מקומו של טרוחיו בעמדת הבסיסט של אוסבורן עד לסיום פסטיבל האוזפסט 2003. לאחר מכן עזב ניוסטד את אוסבורן על מנת להתרכז בפעילותו בוויבוד. ג'ייסון, יחד עם הגיטריסט הקודם של Guns N' Roses, גילבי קלארק והמתופף של להקת מוטלי קרו טומי לי, הקימו את להקת "סופרנובה" עם סולנם החדש לוקאס רוסי שנבחר בתוכנית המציאות "רוקסטאר: סופרנובה" (Rockstar: Supernova). הלהקה הוציאה לאור אלבום אחד. מדיה וקבצים בנושא ג'ייסון ניוסטד בוויקישיתוף אתר האינטרנט הרשמי של ג'ייסון ניוסטד ג'ייסון ניוסטד, ברשת החברתית פייסבוק ג'ייסון ניוסטד, ברשת החברתית אקס (טוויטר) ג'ייסון ניוסטד, במסד הנתונים הקולנועיים IMDb (באנגלית) ג'ייסון ניוסטד, באתר Last.fm (באנגלית) ג'ייסון ניוסטד, באתר AllMusic (באנגלית) ג'ייסון ניוסטד, באתר MusicBrainz (באנגלית) ג'ייסון ניוסטד, אמן באתר Encyclopedia Metallum (באנגלית) ג'ייסון ניוסטד, באתר Yandex.Music (ברוסית) ג'ייסון ניוסטד, באתר Discogs (באנגלית) ג'ייסון ניוסטד, באתר SecondHandSongs
מנחם מנדל אוירבך

הרב מנחם מנדל אוירבך (ה'ש"ף, 1620 - כ' בתמוז ה'תמ"ט, 8 ביולי 1689) היה רב ודיין בווינה מחבר ספר עטרת זקנים על שולחן ערוך. נולד בווינה לרב משולם זלמן פישהוף-אוירבך בן רבי שמעון אוירבך, מחכמי אשכנז הנודעים, פוסק הלכה, רב ודיין (וחותן הרב חיים בנו של הרב יצחק זליג קרא המיוחס בשושלת רבנים וביניהם רבי יוסף קארו עד לדוד המלך). למד בישיבת קראקוב אצל הרב יואל סירקיש, בעל "בית חדש". אחר כך נתמנה דיין שם, ושימש ברבנות בקהילות נוספות, ביניהן קרוטושין, עד שנתמנה דיין בקהילת וינה. חיבר את הספר "עטרת זקנים", תוספת דינים והגהות על כל ארבעת חלקי "שולחן ערוך" הלקוחים מתוך ספרי הראשונים והאחרונים. החיבור המודפס הוא רק לקט ממה שכתב המחבר, במרבית המהדורות הגדולות נדפס מחיבורו חלק אורח חיים בלבד. נפטר בכ' בתמוז ה'תמ"ט, 1689. בנו רבי משה נשא את בתו של רבי שאול בן רבי העשיל. יש הטוענים שפירושו נועד מתחילתו להיות על ה"מגן אברהם" על פי "ספר היחוש למשפחת אויערבך", רבי שמעון אויערבך זה הוא רבי שמעון וואלף אויערבך שהיה רבן של כמה ערים בפולין ולבסוף בפראג, אולם ישנם ערעורים על זיהוי זה. ראה אצל נתן רפאל אויערבך, שומרי משמרת הקודש: הרבנים למשפחת אויערבך באשכנז (פלדהיים, תש"ע), עמ' 26–32. קרוטושין, באתר מרכז מורשת יהדות פולין. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
צבי וינמן

הרב צבי וינמן (1940 – 16 במרץ 2015) היה טוען רבני, שמאי מקרקעין, רב, היסטוריון ועסקן חרדי. מזכ"ל ארגון יד לאחים. נציגו של הרב אלישיב כטוען רבני בדיונים נודעים בהם פרשת האח והאחות, רבה של גרמניה המזרחית, שליחה ונציגה במגעים עם ממשלת בריטניה. היה גם מעורב בתהליכי משא ומתן שונים וחשאיים, בין היתר בשליחות המוסד הישראלי. ידוע בין היתר כי היה מיודד עם ראש מינהל הביון הגרמני מרקוס וולף עמו פעל בשיתופי פעולה שונים והיה מראשי המעורבים בפרשות קרב סולטאן יעקוב וחטיפת רון ארד. היה חבר בוועדת צמרת באוגוסט 1996, ועדה שחבריה התבקשו לגבש אמנה חברתית להסדרת היחסים בין דתיים לחילונים, וכן להציע הסדרים עקרוניים לסגירת כבישים בישראל מסיבות דתיות ולא דתיות. נולד ב-1940 בארץ ישראל לאפרים מטרנוב פולין וציפורה מגרמניה. מצאצאי רבי לוי יצחק מברדישוב. למד בישיבות היישוב החדש וכנסת חזקיהו, ב-1966 קיבל רישיון טוען רבני עם חתימת הרב יוסף שלום אלישיב. התגורר בשכונת סנהדריה המורחבת בירושלים. נפטר ב-16 במרץ 2015. "מקטוביץ' עד ה' באייר" ספר היסטוריה ותחקירים על תולדות היהדות החרדית ואגודת ישראל דעת תורה ואמונת חכמים : אהבת ארץ ישראל האמיתית - פרקים בעליה לארץ ישראל לדורותיה. פעילות בין-לאומיות של אגו"י [אגודת ישראל] במאה העשרים : עיונים, מקורות ומסמכים בתולדות היהדות החרדית - הוצאת ותיקין, תשס"ז ודע מה שתשיב : עיונים, מקורות ומסמכים / צבי וינמן. יהדות התורה והמדינה / מאת א. גיטלין. תשס"א משפחה, ז' בטבת ה'תשע"ה, עמ' 18–28. הטוען הרבני הרב צבי וינמן זצ"ל באתר כיכר השבת. מקטוביץ' עד ה' באייר מידע על וינמן, צבי בן אפרים, 1940-2015 בקטלוג הספרייה הלאומית צבי בן אפרים וינמן (1940-2015), דף שער בספרייה הלאומית ועדת צמרת - ועדה ציבורית לגיבוש המלצות בדבר מדיניות כוללת בעניני תחבורה בשבת, באתר ארכיון המדינה תנועת כלי רכב בשבת, באתר מטח, ‏2006 מקטוביץ עד ה׳ באייר, צבי וינמן, באתר WorldCat ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
חרמן קונטי

חֵרמן אנדרס קונטי (בספרדית: Germán Andrés Conti; נולד ב-3 ביוני 1994 בסנטה פה) הוא כדורגלן ארגנטינאי המשחק בעמדת הבלם בראסינג קלוב מליגת העל הארגנטינאית. קונטי החל את דרכו בקבוצת הנוער של אתלטיקו קולון מעיר הולדתו סנטה פה. הוא התקדם לקבוצה הבוגרת, במדיה ערך את הופעת הבכורה שלו ב-8 בדצמבר 2013, מול קבוצת אולימפו, כשהיה בן 19. תוך זמן קצר היה קונטי לשחקן הרכב קבוע, ובהמשך לקפטן קולון. בחמש שנים במדי הקבוצה, צבר קונטי 115 הופעות ליגה, בהן כבש ארבעה שערים. ב-25 במאי 2018 עזב לראשונה את קולון, וחתם במדי בנפיקה ליסבון מליגת העל הפורטוגלית. הוא ערך רק ארבע הופעות במדי הקבוצה הבוגרת של המועדון, בטרם יצא לסדרת השאלות באטלס המקסיקנית ובבאהיה ואמריקה פוטבול קלוב הברזילאיות. בינואר 2023 עזב את בנפיקה ועבר ללוקומוטיב מוסקבה מליגת העל הרוסית, בחוזה לשנתיים וחצי. בנפיקה ליסבון אליפות פורטוגל: 2018/2019 חרמן קונטי, באתר Transfermarkt חרמן קונטי, באתר Soccerway חרמן קונטי, באתר BDFutbol חרמן קונטי, באתר WorldFootball.net חרמן קונטי, באתר FootballDatabase.eu ערך זה הוא קצרמר בנושא כדורגלנים ארגנטינאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרמן קונטי".
אליפות ברזיל בכדורגל 1997

אליפות ברזיל בכדורגל 1997 הייתה הפעם ה-41 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-5 ביולי 1997 והסתיימו ב-21 בדצמבר 1997. בתחרות השתתפו 26 קבוצות. אוניאו סאו ז'וזה ואמריקה (נאטאל) היו הקבוצות שהעפילה מליגת משנה. בשלב ראשון נערכו 25 מחזורים בשיטת משחק בית ומשחק חוץ. 8 קבוצות העפילו להמשך התחרות. בשלב השני הקבוצות אורגנו בשני בתים. מנצחי הבתים נפגשו במשחק הגמר. במהלך שלב הבתים של האליפות עבור הניצחון הוענקו שלוש נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. ואסקו דה גאמה זכתה באליפות. זו הייתה הזכייה השלישית בתולדות המועדון. בסיום העונה באהיה, קריסיומה, פלומיננסה ואוניאו סאו ז'וזה ירדו לליגת משנה. לקראת העונה החדשה לליגה הבכירה עלו אמריקה פוטבול קלוב ופונטה פרטה. ואסקו דה גאמה זכתה בעקבות הישג טוב יותר בשלב הבתים. אדמונדו שחקנה של ואסקו דה גאמה כבש 29 שערים וזכה בתואר מלך השערים של האליפות. אדמונדו שחקנה של ואסקו דה גאמה זכה גם בפרס "כדור הזהב" לכדורגלן העונה. נתונים מאתר rsssf נתונים מאתר futpedia
מרשה וורן

מרשה וורן (באנגלית: Marcia Warren; נולדה ב-26 בנובמבר 1943) היא שחקנית תיאטרון, קולנוע וטלוויזיה אנגלייה. על הבמה הופיעה בתפקיד מאדאם ארקטי במחזה "Blithe Spirit" ובמחזה "The Sea" בתיאטרון המלכותי היימרקט. היא זכתה פעמיים בפרס אוליבייה. וורן נולדה בעיר ווטפורד שבהרטפורדשייר. היא למדה בבית ספר גילדהול למוזיקה ודרמה בלונדון, וסיימה את הלימודים ב-1963. מאז שיחקה במספר רב של מחזות ברחבי בריטניה. עבודתה הראשונה הייתה כעוזרת מנהל במה בהפקה של הרומן "דייוויד קופרפילד" בסולסברי. מ-2013 עד 2016 שיחקה בתפקיד פנלופי בסיטקום "Vicious" של רשת ITV. ב-2014 כיכבה בסיטקום " Edge of Heaven" בתפקיד נני מו. עוד שיחקה בפרק בקומדיית המצבים "מה יגידו השכנים?". וורן זכתה בשני פרסי תיאטרון על שם לורנס אוליבייה לשחקנית הטובה ביותר בתפקיד משנה. ב-1984 זכתה בפרק על הופעתה במחזה "Stepping Out", וב-2002 על הופעתה במחזה "Humble Boy" בתיאטרון המלכותי הלאומי. ב-2001 הייתה מועמדת לפרס על תפקידה במחזה "In Flame" בתיאטרון ניו אמבסדורס. מרשה וורן, במסד הנתונים הקולנועיים IMDb (באנגלית) מרשה וורן, באתר MusicBrainz (באנגלית) "Marcia Warren - Biography". imdb.com. נבדק ב-7 בינואר 2017. {{cite web}}: (עזרה) 20 Questions ... Marcia Warren. WhatsOnStage, 2003-2-10 "Mr. Love (1985) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "Don't Get Me Started (1994) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "Mrs. Palfrey at the Claremont (2005) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "The Jealous God (2005) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "Hattie (2011) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "Run for Your Wife (2012) - Full Cast & Crew". imdb.com. נבדק ב-7 בינואר 2017. {{cite web}}: (עזרה) "Absolutely Fabulous: The Movie (2016) - Full Cast & Crew". imdb.com. נבדק ב-7 בינואר 2017. {{cite web}}: (עזרה)
סאיאד

סאיאד (בדומה לעברית, פירושו "צייד", בפרסית: موشک پدافند هوایی صیاد תעתיק מדויק: מושךּ פּדאפנד הואיי ציאד) היא סדרת טילי קרקע-אוויר מבוססי דלק מוצק המיוצרים על ידי איראן. סאיאד 2 הוא גרסה של RIM-66 Standard (או SM-1), טיל אמריקאי שאיראן רכשה מארצות הברית לפני המהפכה של 1979. סאיאד-3 הוא טיל עם קוטר דומה לסאיאד-2 אבל כנפונים שונים, אבל עם טווח ארוך יותר. הערכות מדברות על טווח של 150-200 ק"מ. מדיה וקבצים בנושא סאיאד בוויקישיתוף איראן ביצעה שיגור ניסוי של טילי קרקע אוויר, באתר דבקה, פברואר 2017 איראן החלה ייצור של טילי נ"מ "סאיאד-3", באתר Gulf Times, יולי 2017 "Iran inaugurates production line of Sayyad-2 missile", PressTV, November 9, 2013 http://www.janes.com/article/66654/iran-tests-talash-air-defence-system http://www.mashreghnews.ir/fa/news/363390 http://www.mashreghnews.ir/fa/news/304234
ספרינג

האם התכוונתם ל... Spring Framework – שלד תוכנה ומנגנון להיפוך שליטה (Inversion of Control) עבור הפלטפורמה של ג'אווה. ספרינג (משקה קל) – סדרת משקאות קלים של חברת יפאורה-תבורי ספרינג (פנסילבניה) (אנ') – עיר בפנסילבניה ספרינג ונצ'רס – חברת השקעות ישראלית